<kommunevåpen, midtstilt>

|  |  |
| --- | --- |
| <deltakers navndeltakers adresse> | Unntatt offentlighet, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle henvendelser)  |  |

**Vedtak: du får delta i opplæring i norsk**

Du får delta i opplæring i norsk fra <dato>.

**Personopplysninger**

Navn:

Personnummer (eventuelt DUF-nummer):

**Kommunens begrunnelse for vedtaket**

Integreringsloven § 37 d, jf. integreringsloven § 26, beskriver hvem som har rett til å delta i opplæring i norsk. Som hovedregel må du

* ha oppholdstillatelse etter utlendingsloven § 34
* være bosatt i kommunen etter avtale med integreringsmyndighetene
* være mellom 18 og 67 år når du fikk oppholdstillatelsen
* være yngre enn 67 år

Retten til norskopplæring gjelder i ett år fra du starter opplæringen, jf. integreringsloven § 37 d annet ledd.

Du oppfyller vilkårene i integreringsloven § 37 d, jf. integreringsloven § 37, fordi du

* var <sett inn alder> år da du fikk oppholdstillatelsen
* er bosatt i kommunen etter avtale med integreringsmyndighetene
* har oppholdstillatelse etter utlendingsloven § 34
* er yngre enn 67 år

Du har rett til opplæring i norsk, og du får delta i opplæring i norsk fra <dato>, integreringsloven § 37 d. Du får opplæring frem til du har oppnådd nivå <sett inn deltakerens minimumsnivå> i norsk, men ikke lenger enn ett år fra du startet opplæringen, jf. integreringsloven § 37 d andre ledd.

Du vil få en norskplan for opplæringen, som kommunen har ansvar for å lage, jf. integreringsloven § 37 d tredje ledd. Norskplanen skal inneholde norskmålet ditt, omfanget av opplæring du er tildelt og informasjon om rett til å klage på vedtaket.

Dersom du ønsker å ta avsluttende prøve i norsk har du har rett til å avlegge en gratis prøve.

**Du kan klage på dette vedtaket**

Du kan klage på dette vedtaket dersom du mener det er feil eller du ikke er enig, se integreringsloven § 47. Fristen for å klage er tre uker fra du mottok vedtaket eller fra du ble gjort kjent med vedtaket, se forvaltningsloven § 29. I klagen bør du skrive hvorfor du er uenig, og du må skrive under med navnet ditt. Du sender klagen til kommunen.

Kommunen vil lese klagen og se på saken din på nytt. Kommunen kan endre vedtaket. Hvis kommunen mener at vedtaket ikke skal endres, vil kommunen sende klagen til statsforvalteren. Statsforvalteren vil da vurdere saken din og behandle klagen.

Kommunen har plikt til å gi deg veiledning om regelverket og hvordan du skal klage dersom du trenger det, se forvaltningsloven § 11. Som hovedregel har du rett til å se dokumentene i saken din, jf. forvaltningsloven § 18. Du må ta kontakt med kommunen dersom du ønsker å se dokumentene i saken din.

|  |  |
| --- | --- |
| Vennlig hilsen |  |
| <leders navn><leders tittel> | <saksbehandlers navn><saksbehandlers tittel> |